**Julius Nättinen** (s. 14. tammikuuta 1997 Jyväskylä) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan keskushyökkääjä, mutta Nättinen osaa pelata myös laidassa.

Ura
---

### Seuraura

Nättinen on JYPin kasvatti. Hän oli kaudella 2010–2011 kaksi vuotta "alaikäisenä" (täytti 13 vuotta vuonna 2010) seuran C-nuorten paras pistemies ja maalintekijä SM-karsinnoissa tehoilla 13+10=23. Kaudella 2011–2012 Nättinen oli JYPin C-nuorten paras pistemies ja syöttäjä sekä SM-karsinnoissa, runkosarjassa että pudotuspeleissä. Kaudella 2012–2013 hänelle kertyi pelejä sekä joukkueen C-, B- että A-nuorissa.

Kaudella 2013–2014 Nättinen debytoi JYPin SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa 1. marraskuuta 2013 vieraissa Hämeenlinnan Pallokerhoa vastaan. Nättinen merkittiin JYPin kolmossentteriksi laidoilleen Jani Tuppurainen ja Petr Hubáček. Hänestä tuli JYPin seurahistorian kaikkien aikojen nuorin SM-liigapelaaja 16 vuotta, yhdeksän kuukautta ja 18 päivää vanhana. Ennätyksen edellinen haltija Erkka Leppänen debytoi joukkueessa Nättistä vajaan kuukauden vanhempana syksyllä 2003. Hän pelasi miesten pelejä myös viiden Mestis-ottelun verran JYP-Akatemiassa.

Jokerit varasi Nättisen 93. pelaajana KHL:n varaustilaisuudessa 2014. Kauden 2014–2015 hän pelasi suurimmaksi osaksi JYP-Akatemiassa tehden siellä 39 runkosarja- ja kuudessa playoff-ottelussa tehot 11+18=29. Nättinen pelasi kauden aikana JYPissä yhdeksän runkosarja- ja neljä Mestarien liigan ottelua tehden kolme syöttöpistettä.

Anaheim Ducks varasi Nättisen toisella kierroksella 59. pelaajana NHL:n varaustilaisuudessa 2015. Samana kesänä hänet varasi myös OHL-joukkue Barrie Colts 51. pelaajana CHL:n varaustilaisuudessa. Nättinen teki jo saman kesän heinäkuussa kolmivuotisen tulokassopimuksen Ducksin kanssa. Hänen tiedotettiin elokuussa siirtyneen pelaamaan OHL:ää Coltsiin. Nättinen oli joukkueen kolmanneksi paras pistemies tehoilla 22+49=71.

Kesäkuussa 2016 Barrie Colts kauppasi Nättisen ja kesän 2017 12. kierroksen varausvuoron Windsor Spitfiresiin vaihdossa Kyle Augeriin sekä kesän 2017 toisen ja neljännen kierroksen varausvuoroihin. Hän jakoi kaudella 2016–2017 pudotuspeleissä Spitfiresin sisäisen tehotilaston voiton Sean Dayn kanssa lukemalla +5. Joukkueen kausi päättyi jo OHL:n neljännesvälieriin, mutta Spitfires osallistui kuitenkin isäntäjoukkueena Memorial Cup-lopputurnaukseen, jonka joukkue lopulta voitti. Nättisestä tuli Veli-Pekka Kinnusen, Anssi Melametsän ja Olli Juolevin jälkeen kaikkien aikojen neljäs Memorial Cupin voittanut suomalaispelaaja.

Kaudeksi 2017–2018 Nättinen siirtyi Anaheim Ducksin organisaatioon. Hän pelasi koko kauden AHL-joukkue San Diego Gullsin vahvuudessa, jossa tulokaskausi toi 55 runkosarjaottelussa tehot 4+8=12. Syksyn 2018 harjoitusleirin päätteeksi Ducks asetti Nättisen siirtolistalle aikomuksenaan purkaa hänen sopimuksensa. Koska mikään toinen NHL-seura ei napannut Nättistä vuorokauden aikana, Ducks osti hänen sopimuksensa lopulta ulos. Seuraavana päivänä Nättisen kerrottiin palaavaan kolmivuotisella sopimuksella kasvattajaseuraansa JYPiin. Hän teki ensimmäisen SM-liigamaalinsa 15. marraskuuta 2018 Saimaan Palloa vastaan. Nättinen keräsi ottelussa myös yhden syöttöpisteen oltuaan kakkossyöttäjänä Jarkko Immosen tekemään maaliin. Pentti Mikkilä valitsi hänet ottelun Alumnien tähtien kakkostähdeksi. Jo seuraavassa ottelussa 17. marraskuuta 2018 Tampereen Ilvestä vastaan Nättinen teki liigauransa ensimmäisen kypärätempun. Hänen ensimmäinen täysimittainen SM-liigakautensa 2018–2019 toi lopulta 41 runkosarja- ja kahdessa playoff-ottelussa tehot 10+13=23. Mestarien liigassa Nättinen pelasi kaksi ottelua ilman tehopisteitä. Hän voitti runkosarjassa JYPin sisäisen tehotilaston lukemalla +8.

Nättinen johti kaudella 2019–2020 24 pelaamansa ottelun jälkeen koko SM-liigan piste- ja maalipörssiä tehoilla 20+14=34, kunnes hänet valittiin liigan marraskuun kuukauden pelaajaksi. SM-liigan eliittiin noussut Nättinen voitti tehoilla 33+22=55 lopulta koko liigan maalipörssin ja hän sijoittui pistepörssissä kolmanneksi. Nättinen palkittiin maalipörssivoitostaan Aarne Honkavaara -palkinnolla. Hänestä tuli ensimmäinen palkinnon voittanut JYPin pelaaja 33 vuoteen Risto Kurkisen (1986–1987) jälkeen. Hänet valittiin myös SM-liigan tähdistökentälliseen. Nättinen palkittiin lisäksi myös Veikkauksen Vedonlyönnin Kultaisella kypärällä.

Kesäkuussa 2020 Nättinen käytti hänen JYP-sopimuksessa olleen option ulkomaille siirtymisestä ja hänen sopimuksensa purettiin. Heinäkuussa Nättisen vahvistettiin siirtyvän vuoden mittaisella sopimuksella Sveitsin National Leaguen HC Ambrì-Piottaan. Hän oli kaudella 2020–2021 tehoilla 17+8=25 joukkueen paras maalintekijä ja kolmanneksi paras pistemies. Nättinen teki maaleistaan 12 jo ensimmäiseen kymmeneen otteluun ja hän johti syyskaudella liigan maalipörssiä. Kaudeksi 2021–2022 hän siirtyi vuoden mittaisella sopimuksella Ruotsin SHL-liigan Växjö Lakers HC:hen. Nättisen runkosarja jäi kuitenkin vain 33 ottelun mittaiseksi syyskaudella tulleen nilkkavamman vuoksi.

Kaudeksi 2022–2023 Nättinen palasi SM-liigaan ja hän siirtyi kaksivuotisella sopimuksella Helsingin IFK:hon. Nättisen kausi osoittautui kuitenkin jälleen rikkonaiseksi. Hän loukkaantui ensimmäisen kerran jo ennen kauden alkua ja viiden ottelun jälkeen uudelleen syyskuun 2022 lopulla, jolloin Nättinen joutui lähes kuukaudeksi sivuun. Hän johti 33 pelaamansa ottelun jälkeen HIFK:n sisäistä pistepörssiä tehoilla 10+16=26. Nättinen teki niistä 13 tehopistettä viimeisimmän kymmenen ottelun aikana, kunnes hän jälleen loukkaantui tammikuussa 2023 ja oli sivussa yli kolme viikkoa. Nättinen teki runkosarjassa kaikkiaan 38 ottelussa tehot 12+20=32. Liigauransa ensimmäisen playoff-maalin hän teki toisessa välieräottelussa 1. huhtikuuta 2023 Tapparaa vastaan. Hänen osumansa jäi HIFK:n 4–2-voittoon päättyneen ottelun voittomaaliksi ja se tasoitti ottelusarjan 1–1:een. Nättinen sai ottelussa myös syöttöpisteen Sebastian Dykin tekemään ylivoimamaaliin. Marko Tuomainen valitsi hänet ottelun Alumnien tähtien ykköstähdeksi. Tappara kuitenkin eteni lopulta finaaleihin otteluvoitoin 4–1. Nättinen teki pudotuspeleissä lopulta vain kaksi maalia, mikä oli Jatkoaika.com-verkkolehden toimittaja Veikko Nurmisen mukaan aivan liian vähän, sillä Nättisestä odotettiin maalintekijää. Hän edusti HIFK:ta kauden aikana myös Spengler Cupissa.

### Maajoukkueura

Nättinen pelasi alle 20-vuotiaiden MM-kilpailuissa vuosina 2016 ja 2017, joista ensimmäinen turnaus päättyi maailmanmestaruuteen. Nättinen pelasi myös alle 18-vuotiaiden MM-kilpailuissa vuonna 2015, jolloin hän voitti hopeaa. Nättinen pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän toimi Suomen varakapteenina. Nättinen pelasi myös World U-17 Hockey Challengessa vuonna 2013. Yhteensä hän on pelannut 27 nuorten ja 47 poikien maaottelua.

Suomen A-maajoukkueessa Nättinen on pelannut kahdeksan ottelua tehopistein 1+3=4. Hän teki A-maajoukkuedebyyttinsä Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Nättinen merkittiin Suomen kakkosketjun oikeaan laitaan kahden muun debytantin, hänen kanssaan JYPissä pelanneiden Miska Siikosen ja Petrus Palmun viereen. Ensimmäisen A-maajoukkuemaalinsa Nättinen teki Beijer Hockey Gamesin Helsingin jäähallissa 6. helmikuuta 2020 pelatussa avausottelussa Venäjää vastaan.

Nättinen valittiin Pohjola-leirin tähdistökentälliseen vuonna 2012.

Muuta
-----

Nättisen isoveljet Jussi ja Joonas sekä heidän serkkunsa Topi ovat myös jääkiekkoilijoita.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | JYP | A-SM | 24 | 5 | 10 | 15 | 6 | 5 | 1 | 0 | 1 | 2 |
| 2013–2014 | JYP | A-SM | 32 | 5 | 22 | 27 | 14 | – | – | – | – | – |
|  | JYP | SM-liiga | 1 | 0 | 0 | 0 | 2 | – | – | – | – | – |
|  | JYP-Akatemia | Mestis | 5 | 0 | 0 | 0 | 0 | – | – | – | – | – |
| 2014–2015 | JYP | SM-liiga | 9 | 0 | 3 | 3 | 0 | – | – | – | – | – |  |  |  |  |  |  | U18 | 7 | 2 | 2 | 4 | 2 |
|  | JYP-Akatemia | Mestis | 39 | 11 | 18 | 29 | 8 | 6 | 0 | 0 | 0 | 2 |
| 2015–2016 | Barrie Colts | OHL | 52 | 22 | 49 | 71 | 18 | 12 | 2 | 6 | 8 | 0 |  |  |  |  |  |  | JMM | 7 | 1 | 2 | 3 | 2 |
| 2016–2017 | Windsor Spitfires | OHL | 51 | 13 | 25 | 38 | 16 | 7 | 1 | 3 | 4 | 4 |  |  |  |  |  |  | JMM | 6 | 0 | 1 | 1 | 2 |
|  | Windsor Spitfires | M-Cup | – | – | – | – | – | 4 | 2 | 2 | 4 | 6 |
| 2017–2018 | San Diego Gulls | AHL | 55 | 4 | 8 | 12 | 10 | – | – | – | – | – |
| 2018–2019 | JYP | SM-liiga | 41 | 10 | 13 | 23 | 6 | 2 | 0 | 0 | 0 | 2 |
| 2019–2020 | JYP | SM-liiga | 54 | 33 | 22 | 55 | 22 | – | – | – | – | – | Ykköstähdistö |
| 2020–2021 | HC Ambrì-Piotta | NL | 32 | 17 | 8 | 25 | 4 | – | – | – | – | – |
| 2021–2022 | Växjö Lakers HC | SHL | 33 | 8 | 12 | 20 | 0 | 4 | 1 | 0 | 1 | 0 |
| 2022–2023 | HIFK | SM-liiga | 38 | 12 | 20 | 32 | 8 | 12 | 2 | 4 | 6 | 0 |
| 2023–2024 | HIFK | SM-liiga | 60 | 23 | 20 | 43 | 0 | 7 | 2 | 3 | 5 | 2 |
| 6 kautta | yhteensä | SM-liiga | 203 | 78 | 78 | 156 | 38 | 21 | 4 | 7 | 11 | 4 |
| 1 kausi | yhteensä | AHL | 55 | 4 | 8 | 12 | 10 | – | – | – | – | – |
| 1 kausi | yhteensä | SHL | 33 | 8 | 12 | 20 | 0 | 4 | 1 | 0 | 1 | 0 |
| 1 kausi | yhteensä | NL | 32 | 17 | 8 | 25 | 4 | – | – | – | – | – |
| 2 kautta | yhteensä | Mestis | 44 | 11 | 18 | 29 | 8 | 6 | 0 | 0 | 0 | 2 |

Lähteet
-------

* Julius Nättinen The Internet Hockey Databasessa (englanniksi)
* Julius Nättinen Eurohockey-sivustolla (englanniksi)
* Julius Nättinen *Elite Prospects*. Everysport Media Group AB.  (englanniksi)

### Viitteet

1. 1 2 3  Julius Nättinen palaa JYPiin *jypliiga.fi*.  25.9.2018. JYP Jyväskylä Oy. Viitattu 25.9.2018.
2. 1 2  Julius Nättinen The Internet Hockey Databasessa (englanniksi)
3. ↑  Elite Prospects - JYP U16 *eliteprospects.com*. Everysport Media Group AB. Viitattu 28.3.2019. (englanniksi)
4. ↑  Elite Prospects - JYP U16 *eliteprospects.com*. Everysport Media Group AB. Viitattu 28.3.2019. (englanniksi)
5. 1 2 3 4 5 6 7 8 9 10 11  Julius Nättinen *Elite Prospects*. Everysport Media Group AB.  (englanniksi)
6. ↑  JYPin kolmoskentässä seurahistorian nuorin liigapelaaja *MTVuutiset.fi*.  1.11.2013. Telia Company AB. Viitattu 5.7.2020.
7. ↑  Ducks Sign Second-Round Pick Nattinen to Three-Year Entry Level Contract *nhl.com/ducks*.  16.7.2015. Anaheim Ducks. Viitattu 25.7.2015. (englanniksi)
8. ↑  Nättinen allekirjoitti tulokassopimuksen Ducksiin *Jatkoaika.com*.  14.7.2015. Jatkoaika r.y. Viitattu 25.7.2015.
9. ↑  Nättinen lähtee OHL:ään *Jatkoaika.com*.  18.8.2015. Jatkoaika r.y. Viitattu 21.8.2015.
10. ↑  Elite Prospects - Barrie Colts *eliteprospects.com*. Everysport Media Group AB. Viitattu 19.4.2021. (englanniksi)
11. ↑  SPITS ACQUIRE NATTINEN FROM COLTS *windsorspitfires.com*.  26.6.2016. Windsor, ON:  Windsor Spitfires. Viitattu 28.6.2016. (englanniksi)
12. ↑  Nättinen siirtyy Windsoriin − "Saamme maailmanluokan pelaajan" *Jatkoaika.com*.  27.6.2016. Jatkoaika r.y. Viitattu 28.6.2016.
13. ↑  Elite Prospects - Windsor Spitfires *eliteprospects.com*. Everysport Media Group AB. Viitattu 28.3.2019. (englanniksi)
14. ↑  Windsor Spitfires voitti Memorial Cupin - Nättinen neljäs suomalaisvoittaja *Jatkoaika.com*.  29.5.2017. Jatkoaika r.y. Viitattu 29.5.2017.
15. ↑  Teiskonlahti, Kirsi: Anaheim laittoi vielä NHL-debyyttiään odottavan Julius Nättisen siirtolistalle *yle.fi*.  24.9.2018. Yleisradio Oy. Viitattu 26.5.2023.
16. ↑  JYP - Saipa, 15.11.2018 *liiga.fi*.  15.11.2018. Jääkiekon SM-liiga Oy. Viitattu 17.11.2018.
17. ↑  JYP - Ilves, 17.11.2018 *liiga.fi*.  17.11.2018. Jääkiekon SM-liiga Oy. Viitattu 17.11.2018.
18. ↑  Elite Prospects - JYP *eliteprospects.com*. Everysport Media Group AB. Viitattu 28.3.2019. (englanniksi)
19. ↑  Seppänen, Antti: Julius Nättinen on Liigan marraskuun pelaaja *liiga.fi*.  3.12.2019. Jääkiekon SM-liiga Oy. Viitattu 3.12.2019.
20. ↑  Elite Prospects - Liiga Stats 2019-2020 *eliteprospects.com*. Everysport Media Group AB. Viitattu 2.4.2020. (englanniksi)
21. ↑  Seppänen, Antti: Julius Nättinen vei Honkavaara-palkinnon *liiga.fi*.  19.3.2020. Jääkiekon SM-liiga Oy. Viitattu 2.4.2020.
22. ↑  Seppänen, Antti: Kauden All Starsissa Liiga-kauden vakuuttajat – tässä valinnat *liiga.fi*.  3.4.2020. Jääkiekon SM-liiga Oy. Viitattu 3.4.2020.
23. ↑  Seppänen, Antti: Tässä ovat Liigan runkosarjapalkintojen voittajat *liiga.fi*.  20.3.2020. Jääkiekon SM-liiga Oy. Viitattu 2.4.2020.
24. ↑  Hurmerinta, Eero: Julius Nättinen käyttää ulkomaanoptionsa *Jatkoaika.com*.  2.6.2020. Jatkoaika r.y. Viitattu 2.6.2020.
25. ↑  Liigan maalikuningas Nättinen ottaa suunnakseen Sveitsin *Jatkoaika.com*.  3.7.2020. Jatkoaika r.y. Viitattu 5.7.2020.
26. ↑  Elite Prospects - HC Ambrì-Piotta *eliteprospects.com*. Everysport Media Group AB. Viitattu 19.4.2021. (englanniksi)
27. ↑  Zaugg, Klaus: Inti Pestoni kehrt zurück zu Ambri – bleibt Nättinen? *luzernerzeitung.ch*.  25.11.2020. CH Regionalmedien AG. Viitattu 26.5.2023. (saksaksi)
28. ↑  Koski, Matti: Julius Nättinen siirtyy Sveitsistä Ruotsin mestarin riveihin *Jatkoaika.com*.  20.5.2021. Jatkoaika r.y. Viitattu 14.5.2022.
29. ↑  Nilkka kuntoon ja jouluksi kotiin – JYP-kasvatti Julius Nättisen kausi SHL-liigan Växjö Lakersissä on ollut epäonninen *ksml.fi*.  23.11.2021. Keski-Suomen Media Oy. Viitattu 14.5.2022.
30. ↑  HIFK nappasi entisen Liigan maalikuninkaan − Julius Nättinen palaa kotimaan kentille *Jatkoaika.com*.  10.5.2022. Jatkoaika r.y. Viitattu 14.5.2022.
31. ↑  Havusela, Henri: PINNALLA – Julius Nättinen: "Rentous on tullut joukkueen pelaamiseen" *hifk.fi*.  9.1.2023. Oy HIFK Hockey AB. Viitattu 26.5.2023.
32. ↑  Perälä, Joni: HIFK:n paras pistemies Julius Nättinen sairastuvalle *Jatkoaika.com*.  28.1.2023. Jatkoaika r.y. Viitattu 26.5.2023.
33. ↑  HIFK - Tappara, 1.4.2023 *liiga.fi*.  1.4.2023. Jääkiekon SM-liiga Oy. Viitattu 26.5.2023.
34. ↑  Nurminen, Veikko: HIFK:n pelaaja-arviot 2022–23: Nuoria onnistujia ja välieräsarjassa alisuorittaneita kärkihyökkääjiä *Jatkoaika.com*.  3.5.2023. Jatkoaika r.y. Viitattu 19.5.2023.
35. ↑  Tilanne 20.12.2020
36. ↑  CZE - FIN (Line Up) *stats.swehockey.se*.  12.12.2019. Svenska Ishockeyförbundet. Viitattu 16.12.2019. (englanniksi)
37. ↑  FIN - RUS (3-0) *stats.swehockey.se*.  6.2.2020. Svenska Ishockeyförbundet. Viitattu 10.2.2020. (englanniksi)


|  |  |  |
| --- | --- | --- |
| Edeltäjä:**Malte Strömwall** | **Aarne Honkavaara -palkinnon voittaja**2020 | Seuraaja:**Sebastian Wännström** |

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen